Diari Oficial de la Generalitat Valenciana


Sumari del DOGV 7016, del 03-05-2013 (2013/4186)

RESOLUCIÓ d'11 d'abril de 2013, de la Direcció General d'Energia, per la qual s'atorga l'autorització administrativa prèvia de la construcció i l'aprovació del projecte tècnic d'execució, per a la instal·lació d'una planta de cogeneració de 5,044 MW de potència elèctrica al terme municipal de Mutxamel. Expedient número ATREGI/2010/10/03.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7016

Data del DOGV
:   03-05-2013

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2013/4186


Data del document
:   11-04-2013

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Descriptors 

:   * Conselleria d'Economia, Indústria, Turisme i Ocupació
    * empresa privada

RESOLUCIÓ d'11 d'abril de 2013, de la Direcció General d'Energia, per la qual s'atorga l'autorització administrativa prèvia de la construcció i l'aprovació del projecte tècnic d'execució, per a la instal·lació d'una planta de cogeneració de 5,044 MW de potència elèctrica al terme municipal de Mutxamel. Expedient número ATREGI/2010/10/03. [2013/4186]  
Vist l'expedient amb referència ATREGI/2010/10/03 incoat pel Servici Territorial d'Energia d'Alacant, a instàncies de l'empresa Bonnysa Agroalimentaria, SA, amb domicili als efectes de notificacions al carrer la Font, 1, 03028 Sant Joan d'Alacant (Alacant), relatiu a la sol·licitud de 17 de febrer de 2012 sobre l'autorització administrativa per a la instal·lació d'una planta de cogeneració de 5,044 MW per a la producció d'aigua calenta i CO2 per a climatització i fertilització carbònica d'hivernacles, situada en la Finca Pantanet, polígon 13, parcel·la 35, al terme municipal de Mutxamel, província d'Alacant, i l'aprovació del projecte d'execució d'esta, firmat per tècnic competent.  
Resultant que es va realitzar la informació pública de la mencionada sol·licitud en el Diari Oficial de la Comunitat Valenciana del dia 8 de novembre de 2012, i en el Butlletí Oficial de la Província d'Alacant del 12 de març de 2012, als efectes previstos en la Llei 54/1997, de 27 de novembre, del Sector Elèctric, el Reial Decret 1955/2000, d'1 de desembre, el Decret 88/2005, de 29 d'abril, del Consell de la Generalitat, el Decret 162/1990, de 15 d'octubre, del Consell de la Generalitat, sobre Impacte Ambiental, així com en el Decret 32/2006, de 10 de març, del Consell de la Generalitat, sense que conste en l'expedient la presentació d'al·legacions.  
Resultant que figura en l'expedient còpia de la declaració d'impacte ambiental emesa amb data 22 d'agost de 2012 pel director general d'Avaluació Ambiental i Territorial, de la Conselleria d'Infraestructures, Territori i Medi Ambient, per mitjà de la qual s'estima acceptable, als efectes ambientals únicament, i sense perjuí de l'obtenció prèvia de les autoritzacions sectorials que hi siguen aplicables, el projecte de cogeneració de 5,044 MW a partir de gas natural, promogut per Bonnysa Agroalimentaria, SA, localitzada en el polígon 13, parcel·la 35, al terme municipal de Mutxamel (Alacant), sempre que este es desenrotlle amb les previsions de l'estudi d'impacte ambiental i amb les condicions i modificacions que s'arrepleguen en la part dispositiva d'esta.  
  
Resultant que en l'expedient consta que la instal·lació té la llicència ambiental d'activitat concedida per Acord de la Junta de Govern local del municipi de Mutxamel del dia 2 de juliol de 2012.  
Resultant que el Servici Territorial d'Energia d'Alacant, encarregat de la instrucció de l'expedient de sol·licitud, ha informat favorablement esta.  
Resultant que d'acord amb la sol·licitud i el projecte presentat, la finalitat que perseguix el projecte és la generació d'energia elèctrica amb aprofitament de la calor residual per a la producció d'aigua calenta i del CO2 de la combustió per a climatització i fertilització carbònica dels hivernacles.  
Resultant que la instal·lació disposa de dret d'accés i connexió a les xarxes de distribució d'Iberdrola Distribución Eléctrica, SA. Unipersonal, per una potència de 5.044 kW, segons informe favorable evacuat per esta amb data 09 d'abril de 2013, i de la seua acceptabilitat des de la perspectiva de la xarxa de transport en el nuc Xixona 220 kV, tot això de conformitat amb l'article 5 i el punt 6 de l'annex XI del Reial Decret 661/2007, de 25 de maig, pel qual es regula l'activitat de producció d'energia elèctrica en règim especial.  
Resultant que la instal·lació va obtindre reconeixement de la condició d'instal·lació de producció d'energia elèctrica acollida al règim especial, en el subgrup a.1.1 de l'article 2 del Reial Decret 661/2007, de 25 de maig, pel qual es regula l'activitat de producció d'energia elèctrica en règim especial, atorgat per Resolució, de la llavors Direcció General d'Energia, de la Conselleria d'Infraestructures i Transport, de 16 de setembre de 2010. El dit reconeixement preveu una potència total de 8.088 kW, a partir de quatre grups de 2.022 kW, potència superior a la sol·licitada en el present procediment.  
Resultant que el sol·licitant ha acreditat la seua capacitat legal, tècnica i economicofinancera per a la realització de la instal·lació interessada, segons establix l'article 8 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, en particular per tindre personalitat jurídica pròpia i disposar del reconeixement de la condició d'instal·lació de producció d'energia elèctrica acollida al règim especial.  
Considerant que esta direcció general és competent per a la resolució del present expedient, d'acord amb el que establix l'incís a) de l'article 4.1 del Decret 88/2005, de 29 d'abril, del Consell de la Generalitat d'acord amb l'article 18 del Decret 188/2012, de 21 de desembre, pel qual s'aprova el Reglament Orgànic i Funcional de la Conselleria d'Economia, Indústria, Turisme i Ocupació.  
En consideració de l'anterior, complits els requisits i els procediments legals i reglamentaris establits en la legislació vigent aplicables, resol:  
  
Primer  
Atorgar l'autorització administrativa prèvia a Bonnysa Agroalimentaria, SA, per a la construcció de la planta de cogeneració d'energia elèctrica, a partir de gas natural, a emplaçar en la Finca Pantanet, polígon 13, parcel·la 35, al terme municipal de Mutxamel, província d'Alacant, amb les característiques següents:  
- Dos grups motogeneradors alimentats amb gas natural, cada un de 2.022 kW elèctrics i 1 grup motogenerador, igualment alimentat amb gas natural, de 1.000 kW elèctrics.  
- Potència total elèctrica: 5.044 kW (5,044 MW).   
- Dos alternadors síncrons de 2.528 kVA, acoblats a cada un dels motors de 2.022 kW, i un alternador síncron de 1.250 kVA, acoblat al motor de 1.000 kW, amb tensió nominal d'eixida a 400 V trifàsica.  
  
- Dos transformadors de potència aparent nominal 2.500 kVA i un transformador de potència aparent nominal de 1.250 kVA, tots estos elevadors amb tensions de primari/secundari 0,42/20 kV.  
- Equip de control i maniobra.  
- Recuperació d'energia calorífica: circuit d'alta temperatura, circuit de baixa temperatura, recuperació de calor dels gasos de fuga i depòsit d'acumulació de calor de 2.400 m³.  
El pressupost de la instal·lació és de tres milions dos-cents quaranta-tres mil nou-cents trenta-sis euros amb trenta cèntims (3.243.936,30 €).  
La present autorització s'atorga sense perjuí i independentment de les concessions, llicències, autoritzacions i permisos que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.  
  
Esta autorització s'emet sense perjuí de tercers, i deixa fora de perill els drets particulars.  
  
Segon  
Aprovar el projecte tècnic d'execució presentat, i habilitar Bonnysa Agroalimentaria, SA, per a l'execució de la instal·lació de cogeneració relacionada en el punt primer de la present resolució, d'acord amb les condicions següents:  
1. La instal·lació elèctrica haurà d'executar-se segons el projecte presentat i amb les condicions tècniques establides per les administracions, organismes i empreses de servici públic o d'interés general afectats per la present instal·lació i que han sigut acceptats pel titular d'esta. En cas que siga necesari introduir modificacions respecte de la documentació presentada i aprovada, el titular d'esta resolució haurà de sol·licitar prèviament a esta Direcció General l'aprovació corresponent.  
  
2. La instal·lació a executar complirà, en tot cas, el que establixen els reglaments electrotècnics de seguretat industrial vigents aplicables a la instal·lació, en particular, el Reial Decret 3275/1982, de 12 de novembre, sobre condicions tècniques i garanties de seguretat en centrals elèctriques, subestacions i centres de transformació i les seues instruccions tècniques complementàries, el Reial Decret 223/2008, de 15 de febrer, pel qual s'aproven el reglament sobre condicions tècniques i garanties de seguretat en línies elèctriques d'alta tensió i les seues instruccions tècniques complementàries ITC-LAT 01 a 09 i el Reial Decret 842/2002, de 2 d'agost, pel qual s'aprova el reglament electrotècnic per a baixa tensió i les instruccions tècniques complementàries que el despleguen.   
  
3. El termini d'execució de la instal·lació serà de dotze mesos comptadors a partir de l'inici de les obres. No obstant això, amb anterioritat a la finalització del dit termini, Bonnysa Agroalimentaria, SA, podrà sol·licitar una ampliació concreta d'este per mitjà de sol·licitud motivada davant d'este òrgan directiu, i acompanyarà a este efecte la documentació justificativa de la demora i del cronograma de treballs previstos per al nou termini sol·licitat.   
4. Als efectes previstos en l'article 18.2 del Reial Decret Legislatiu 1/2008, d'11 de gener, pel qual s'aprova el text refós de la Llei d'Avaluació d'Impacte Ambiental de Projectes, Bonnysa Agroalimentaria, SA, comunicarà al Servici Territorial d'Energia d'Alacant el començament de les obres, que al seu torn ho comunicarà a l'òrgan ambiental en nom d'esta Direcció General com a òrgan substantiu.  
  
5. Així mateix, el titular de la present resolució estarà obligat a comunicar per escrit amb l'adequada diligència les incidències dignes de menció que es produïsquen durant l'execució, tant a esta Direcció General com en el Servici Territorial d'Energia d'Alacant.  
6. El titular de la present resolució estarà obligat a complir els deures i les obligacions derivats de la legislació de prevenció de riscos laborals vigent durant la construcció.  
7. Sense perjuí del previst en l'article 12.4 del Decret 88/2005, de 29 d'abril, personal tècnic en la matèria adscrit a esta Direcció General o del Servici Territorial d'Energia podran realitzar les comprovacions i les proves que consideren necessàries durant les obres i quan finalitzen estes en relació amb l'adequació d'esta a la documentació tècnica presentada i al compliment de la legislació vigent i de les condicions d'esta resolució.  
8. Finalitzades les obres de construcció de la instal·lació Bonnysa Agroalimentaria, SA, en el termini màxim de 10 dies hàbils ho comunicarà al Servici Territorial d'Energia d'Alacant als efectes de l'article 18.2 del Reial Decret Legislatiu 1/2008, d'11 de gener, i de la sol·licitud de l'autorització d'explotació prevista en l'article 12 del Decret 88/2005, de 29 d'abril. La dita comunicació s'acompanyarà d'un certificat de direcció i final d'obra, subscrit per persona facultativa competent, que acreditarà que està d'acord amb els reglaments tècnics en la matèria, d'acord amb el que s'establix en la normativa vigent per als projectes d'instal·lacions elèctriques i igualment respecte a la present autorització administrativa i l'aprovació del projecte d'execució. Quan el mencionat certificat de direcció i final d'obra no estiga visat pel col·legi professional corresponent, s'acompanyarà de l'oportuna declaració responsable segons el que s'ha indicat en la Resolució de 22 d'octubre de 2010, de la Direcció General d'Energia, publicada en el DOCV número 6389, de 3 de novembre de 2010.  
  
9. Una vegada atorgada l'autorització d'explotació de la instal·lació interessada en el present procediment, en el termini màxim de 10 dies, el Servici Territorial d'Energia d'Alacant ho comunicarà a esta Direcció General, així com a l'òrgan ambiental als efectes de l'article 18.2 del Reial Decret Legislatiu 1/2008, d'11 de gener, en nom d'esta Direcció General com a òrgan substantiu.  
Esta Direcció General, amb el tràmit previ del procediment oportú, deixarà sense efecte la present resolució en qualsevol moment en què observe l'incompliment o la inobservança de les condicions i dels requisits establits en esta, o la variació substancial dels pressupostos que van determinar el seu atorgament. En tot cas, el titular de la present resolució haurà d'observar els deures i les obligacions establits en la legislació vigent aplicable a la producció d'energia elèctrica en règim especial, en particular, les arreplegades en el capítol II del títol IV de la Llei 54/1997, de 27 de novembre, del Sector Elèctric, i el seu desplegament reglamentari.  
10. Les d'orde mediambiental establides en la Resolució, del director general d'Avaluació Ambiental i Territorial, de 22 d'agost de 2012, següents:  
a) Haurà d'assegurar-se que no se sobrepassa els nivells sonors legalment establits, i s'haurà de realitzar el control de les emissions acústiques i dels nivells de recepció en l'entorn, per mitjà de la realització d'auditories acústiques, en l'estat preoperacional i operacional, i s'haurà de realitzar per una entitat col·laboradora en matèria de qualitat ambiental per al camp de la contaminació acústica, d'acord amb el Decret 229/2004, de 15 d'octubre, del Consell de la Generalitat, pel qual s'establixen les funcions de les entitats col·laboradores en matèria de qualitat ambiental i es crea i es regula el seu registre, i s'ampliarà l'estudi acústic proposat per a l'actuació d'acord amb les indicacions establides pel Servici de Protecció i Control Integrat de la Contaminació.  
  
b) La instal·lació haurà de ser inspeccionada per una entitat col·laboradora en matèria de qualitat ambiental en el camp de la contaminació atmosfèrica, regulada per la normativa autonòmica vigent amb periodicitat triennal per als gasos de fuga produïts.  
c) A més, del control d'emissions, sorolls i vibracions, s'haurà de controlar el funcionament correcte de la instal·lació i basant-se en les comprovacions efectuades es proposarà, en cas de ser necessari, modificacions en el procés. Una vegada determinat el funcionament correcte i amb una periodicitat màxima triennal, haurà de presentar davant de la Direcció General d'Avaluació Ambiental i Territorial còpia del llibre de control en què figuraran els informes corresponents a les auditories acústiques realitzades, els mesuraments dels gasos emesos efectuats per l'organisme autoritzat, així com les altres comprovacions que puguen efectuar-se en la instal·lació.  
d) Haurà de gestionar qualsevol residu que es genere en les instal·lacions d'acord amb la seua naturalesa. En cas de tractar-se de residus perillosos, s'hauran d'emmagatzemar en zona preparada a este efecte, que impossibilite l'aparició d'abocaments i en contenidors homologats, i es retiraran a través de gestor autoritzat.  
  
Tercer  
Ordenar:  
- La publicació de la present resolució en el Diari Oficial de la Comunitat Valenciana.  
- La notificació de la present resolució a Bonnysa Agroalimentaria, SA, a totes les administracions o organismes públics i empreses de servicis públics o servicis d'interés general que han intervingut, o podien intervindre, en el procediment d'autorització, les que han emés, o havien d'emetre, condicions tècniques al projecte d'execució.   
  
Tot això de conformitat amb el que establixen els articles 10 i 11.3 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
Se significa que la mencionada publicació es realitzarà, a més, als efectes de notificació de la present resolució a les persones interessades en esta que siguen desconegudes, s'ignore el lloc o domicili de la notificació d'estos o el mitjà que permeta tindre constància de la seua recepció per aquells o els seus representants, tot això d'acord amb el que determina l'apartat 5 de l'article 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Contra la present resolució, que no posa fi a la via administrativa, podrà interposar-se recurs d'alçada davant de la Secretaria Autonòmica d'Indústria i Energia en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
  
  
València, 11 d'abril de 2013.- El director general d'Energia: Antonio Cejalvo Lapeña.